text: En kvinde er dræbt på stedet i bilulykke
  26 oktober 2019 kl. 20.04
  To biler kørte lørdag eftermiddag sammen ved Løgumkloster i Sønderjylland. En 78-årig kvinde har mistet livet.
  En 78-årig kvinde er lørdag afgået ved døden i forbindelse med en færdselsulykke ved Løgumkloster i Sønderjylland.
  Det oplyser Karsten Høy, der er vagtchef hos Syd- og Sønderjyllands Politi.
  Kvinden var passager i en bil, der kom i løbet af eftermiddagen kørende i vestlig retning ad Teglgårdsvej med en 70-årig kvinde som fører. På samme tidspunkt kører der en anden bil på Koldingvej i sydlig retning.
  - Bilen, der kører på Teglgårdsvej, vil krydse Koldingvej. Da den gør det, bliver den påkørt i højre side, fortæller Karsten Høy.
  Læs mere på LocalEyes.dk
  I bilen med de to kvinder bliver den 78-årige erklæret død på stedet.
  Den 70-årige kvindelig bilist er ifølge vagtchefen alvorlig tilskadekommen. Hun er fløjet med helikopter til Tyskland og er nu indlagt på hospitalet i Kiel.
  Føreren af den bil, som kom kørende ad Koldingvej, en 31-årig mand blev  bragt til sygehuset i Aabenraa. Han er dog sluppet med mindre skader.
  Søndag morgen er alle pårørende underrettet underrettet, oplyser Syd- og Sønderjyllands Politi.
  